
УТВЪРЖДАВАМ:

ДИАНА ПЕТКОВА - ВЕЛЧЕВА
ДИРЕКТОР 
НА НУ „ЦАНИ ГИНЧЕВ” 
ГР. ЛЯСКОВЕЦ


СЪГЛАСУВАНО С:

         МАРИЕЛА ТЕРЗИЕВА	АДРИАНА ВЕЛИЧКОВА
         ПРЕДСЕДАТЕЛ НА СО НА СБУ	ПРЕДСЕДАТЕЛ
         ПРИ НУ “ЦАНИ ГИНЧЕВ”	НА ОБЩЕСТВЕНИЯ СЪВЕТ
         ГР. ЛЯСКОВЕЦ	КЪМ НУ “ЦАНИ ГИНЧЕВ”




СТРАТЕГИЯ ЗА РАЗВИТИЕ
на Начално училище
„Цани Гинчев”
град Лясковец
           за периода: септември 2023 г. – септември 2028 г.

	

Настоящата Стратегия е обсъдена и одобрена от Обществения съвет към НУ „Цани Гинчев“ – гр. Лясковец – Решение № 07 – Протокол № 02 / 11.09.2023 г. 
Приета е с решение на Педагогическия съвет № 14 /13.09.2023 г. - Протокол № 14 / 13.09.2023 г.
Утвърдена е от директора на училището със Заповед № 553 / 13.09.2023 г.
 	  

ВЪВЕДЕНИЕ
Стратегията за развитие на НУ „Цани Гинчев” – гр. Лясковец е разработена в съответствие с изискванията на чл. 263, ал. 4 и ал. 6 от ЗПУО.
Основава се на принципите и насоките на: 
· Закона за предучилищното и училищното образование;
· Закона за закрила на детето;
· Закона за хората с увреждания;
· Закона за защита от дискриминация
· Държавните образователни стандарти, утвърдени от министъра на образованието и науката;
· Наредбата за условията и реда за осъществяване на закрила на деца с изявени дарби;
· Правилника за прилагане на Закона за закрила на детето;
· Конвенцията на ООН за правата на детето;
· Общинския план за развитие на Община Лясковец;
· Други нормативни документи.

Стратегията за развитие на училището включва следните водещи аспекти:
· Анализ на вътрешните фактори (силни и слаби страни) и външните фактори (възможности и заплахи), както и актуално състояние на институцията;
· Мисия на училището;
· Визия на институцията;
· Училищни ценности;
· Стратегически цели и специфични за институцията цели.

I. Анализ на състоянието на НУ „Цани Гинчев” – гр. Лясковец
Сградата на НУ „Цани Гинчев“ е построена през периода от 1904 г. до 1906 г.
по проект на горнооряховския архитект Петко Иванов Момчилов, със средства, дарени от братята Атанас, Цоню, Илия и Димитър Буров и тяхната майка – Стана Бурова. По тази причина в миналото училището е било известно като Буровото училище. От тогава до днес са извършени редица организационни реформи за сливане или разделяне на училищата в Лясковец, за преливане на ученици от едно – в друго училище и обратно, за преобразуване на училищата. 
От 1965 година училището съществува като Начално училище „Цани Гинчев“. 

Училището днес 
Начално училище „Цани Гинчев“ е общинско училище. В него учат 98 ученици от І до ІV клас, разпределени в 5 паралелки. Учениците със специални образователни потребности са 13. От тях единадесет се обучават в индивидуална форма и двама – комбинирана. Няма маломерни и слети паралелки.  
Създадената организация на учебния ден е целодневна, като учебните часове от седмичното разписание се редуват с дейности по самоподготовка, по организиран отдих и физическа активност и занимания по интереси в смесен блок – сутрин и след обяд – съгласно чл. 20, ал. 1, т. 2 и ал. 2 от Наредба № 10 от 2016 г. за организация на дейностите в училищното образование. Учениците, които се обучават в дневна и комбинирана форма са обхванати на 100% в целодневна организация на учебния ден. Разпределени са в 5 групи за целодневната организация на учебния ден.
Разпределението на учениците през учебната 2023/2024 година по класове и ГЦОУД е, както следва:

· Разпределение на учениците по класове и паралелки:
	
КЛАС:
	
І
	
ІІ
	
ІІІ
	
ІV
	
ОБЩО:

	
БРОЙ ПАРАЛЕЛКИ:
	
1
	
1

1
	
5

	
	
	
	А
	Б
	
	

	
БРОЙ УЧЕНИЦИ:
	
25
	
24
	
16
	
16
	
17
	
98



· Разпределение на учениците по групи за целодневна организация на учебния ден:
	
ГЦОУД:
	
І
	
ІІ
	
ІІІ
	
ІV
	
ОБЩО:

	
БРОЙ ГРУПИ:
	
1
	
1
	
2

	
1
	
5

	
	
	
	А
	Б
	
	

	
БРОЙ УЧЕНИЦИ:
	
22
	
21
	
14
	
13
	
16
	
86



Резултатите от образователно-възпитателния процес на учениците са високи. Това е видно, както от годишния успех на учениците, така и от ежегодното им успешно представяне в различни състезания и конкурси на общинско, регионално и национално ниво. Общият среден успех на училището за учебната 2022/2023 година е Много добър 5.71.
Постигнатите резултати от НВО в края на ІV клас през последната учебната година – 2022/2023 са отлични – по Български език и литература учениците се класират на ІІІ място в област В. Търново, а по Математика – на І място. И по двата учебни предмета успехът на четвъртокласниците е по-висок от средния за страната и за областта.
В училището е създадена добра система на организация на всички видове дейности, съгласуваност и отчетност на резултатите. Правилното планиране на образователната дейност, умелото ѝ осъществяване и контрол допринасят за усъвършенстване качеството на организацията, структурата и методиката на обучение в училище. Общият среден успех на училището за учебната 2022/2023 година е Отличен 5.71.
Педагогическите специалисти и учениците се включват активно в образователни, културни и социални инициативи, организирани на училищно, общинско, областно и национално ниво. Осъществяват се дейности, свързани както с образователната дейност, така и широк спектър от извънкласни и извънучилищни дейности.
Изключително разнообразни са извънкласната дейност, проектната дейност и заниманията по интереси през последните години. 
От учебната 2020 / 2021 година училището е одобрено и е включено в списъка на иновативните училища в страната. Иновацията е свързана с дейностите на клубове за личностно развитие, които функционират като част от целодневната организация на учебния ден. Сформираните клубове за личностно развитие са тринадесет:
· „Екоклуб“;
· „Малки медиатори“;
· „Добродетели“
· „Приятелите на Зипи“
· „Прозорец към света“
· „Талантино“
· „Изящни изкуства“
· „Спорт и здраве“
· „Бързи, смели, сръчни“
· „Юнак“
· „Родолюбие“
· „Дигитален свят“
· „Приобщеният родител“.
Съгласно разпоредбите на Наредбата за приобщаващо образование се сформират 6
групи за занимания по интереси:
· Клуб „Приятелите на Ябълка“
· Клуб „В света на компютрите“
· Клуб „Забавна математика“
· Клуб „Природен свят“
· Клуб „Играя и зная“
· Клуб „Светоглед“.
Училищният екип включва 27 души, от които 22 педагогически специалисти:
· директор;
· педагогически съветник;
· 12 начални учители, от които 7 са старши учители;
· 4 специалисти по учебни предмети - английски език, музика, изобразително изкуство и физическо възпитание и спорт;
· екип от подкрепящи специалисти - психолог, логопед, ресурсен учител и специален педагог
 Педагогическият персонал е високо квалифициран: 
· двама са с I професионално-квалификационна степен;
· четирима са с IІ професионално-квалификационна степен;
· един е с IІІ професионално-квалификационна степен;
· четирима са с IV професионално-квалификационна степен;
· двама са с V професионално-квалификационна степен.
Средната възраст на педагозите в училище е 38 години. Два пъти - през учебната 2018/2019 и през учебната 2022/2023 година директорът е отличен с грамота „Директор, назначил най-много млади педагогически специалисти“.
Непедагогическият персонал включва:
· счетоводител;
· хигиенист;
· огняр
· помощник на учителя;
· социален работник.
Училището се развива като водещо в сферата на приобщаващото образование за страната. Ключ към успехите на училището е създадената позитивна училищна среда, която екипът се стреми да надгражда. Училищната култура е ориентирана към подкрепа и повишаване на благополучието за всички.  Тя е предпоставка за успешното приобщаване, както на учениците, така и на техните родители и на педагогическите специалисти и служители.
Елемент от училищната среда са създадените благоприятни условия за учене и труд. 
Училището разполага със съвременна материално-техническа база. Има:
· 5 класни стаи, модерно оборудвани и обзаведени  
· 4 специализирани кабинета - компютърен кабинет, ресурсен кабинет, логопедичен кабинет и психологическа лаборатория 
· столова
· физкултурен салон 
Тъй като в образователно-възпитателния процес все повече навлиза иновативният метод “Учене чрез преживяване”, в училищния двор са обособени опитно поле и овощна градина, билкови и цветни лехи, в които учениците, заедно със своите учители отглеждат различни зеленчуци, билки, цветя, плодове. 
Създадени са и много добри условия за почивка и забавления на малчуганите. Изградени са спортни игрища и площадки за игра с пързалки, катерушки и детски
фитнес уреди на открито. Във вътрешния двор са обособени кътове с пейки и маси, батут, люлки.
	Членовете на училищния екип създават и формират училищната култура. Те са нейни носители – образец, ролеви и поведенчески модел. За сплотяване на училищната общност, за утвърждаване авторитета на училището като институция, важно значение имат въведените училищни символи - официална и ежедневна училищна униформа – както за учениците, така и за педагогическия екип и служителите, училищно знаме, химн, емблема.
Училището развива активна дейност по проекти по националните програми на МОН, международни проекти и програми, съфинансирани със средства от Европейския съюз чрез Европейския социален фонд.
Работата на екипа по различни проекти допринася за осигуряване на допълнителни средства за повишаване на квалификацията на педагогическите специалисти, за организиране на допълнително обучение на учениците, непокриващи ДОС, за организиране на разнообразни извънкласни дейности и за обогатяване на материално-техническата база. Основен източник на финансиране на тези дейности са проекти по ОП „Наука и образование за интелигентен растеж“ (2014-2020), Програма „Образование“ (2021-2027), финансирани от Европейски структурни и инвестиционни фондове. Ежегодно училището работи по национални програми на МОН. През периода 2019 – 2021 година училището беше координатор по проект „Заедно срещу насилието в училище“, финансиран по програма „Еразъм+“. След приключване на проекта, училището получи от Център за развитие на човешките ресурси сертификат за качественото изпълнение на дейностите. От учебната 2022/2023 година НУ „Ц. Гинчев“ участва като партньор в проект „Зелено училище“, отново финансиран по програма „Еразъм+“.  Училищният екип счита, че чрез разнообразните проектни дейности, които реализира, допринася за подобряване качеството на образователно-възпитателния процес и повишаване на образователните резултати и благополучието на общността.
През периода от 2021 г. до 2023 г. НУ „Цани Гинчев“ участва в програма „Училища за пример“ на Фондация „Заедно в час“. Чрез включване в двугодишната програма училищният екип получи подкрепа в разработване и прилагане на устойчиви и ефективни практики, свързани с професионалната квалификация и развитие на педагогическите специалисти, с нови начини на преподаване и управление на училището. Всичко това допринася за успеха на цялата училищна общност. 
	Училищната общност е много добре функционираща – формирани са  Обществен съвет и Ученически съвет, има действащо Училищно настоятелство. 
Училището осъществява пълноценно сътрудничество с местната власт, РУО, МОН, други училища в страната и чужбина, различни неправителствени организации. Базово училище е към ВТУ „Св. Св. Кирил и Методий“ – В. Търново.

SWOT-АНАЛИЗ
	
СИЛНИ СТРАНИ:
	
СЛАБИ СТРАНИ: 
	
ВЪЗМОЖНОСТИ:
	
ЗАПЛАХИ:

	
ОБРАЗОВАТЕЛНО-ВЪЗПИТАТЕЛЕН ПРОЦЕС

	1. Висока успеваемост на учениците като резултати от образователно-възпитателния процес.
2. Относително  стабилни и високи резултати на НВО, съотносими към регионалните и националните. 
3. Доказан опит в обучението на ученици със специални образователни потребности.
4. Създадени условия за целодневна организация на учебния ден за всички ученици в дневна и комбинирана форма на обучение.
	1. Някои ученици са с ниска мотивация за учене.

	1. Повишаване на квалификацията, обмяна на добри педагогически практики и внедряване на иновации в образователно-възпитателния процес. 
2. Превръщане на училището в център за предоставяне на образователни и творчески дейности – допълнително обучение по отделни учебни предмети, извънкласни дейности, занимания със спорт и др.
3. Осигуряване на възможности за развитие и изява на талантливи ученици.
4. Използване на съвременни образователни технологии за мотивиране на учениците и прилагане на усвоените знания в практиката.
	

	
СИЛНИ СТРАНИ:
	
СЛАБИ СТРАНИ:
	
ВЪЗМОЖНОСТИ:
	
ЗАПЛАХИ:

	
УЧЕНИЦИ

	1. Привличане на учениците като партньори в образователно-възпитателния процес и при реализиране на проектни дейности.
2. Добра пълняемост на паралелките през последните две учебни години.
3. Липса на отпаднали ученици през последните десет години поради отсъствия и слаб успех.
4. Достойно представяне на общински, областни, национални състезания и конкурси в различни области.
5. Функциониращ Училищен ученически съвет като форма на ученическо самоуправление.

	1. Намаляващ брой на учениците в общината.
2. Наличие на малък процент на незаинтересовани и неактивни родители.


	1. Анализ на демографската перспектива на общината и региона във връзка с успешното реализиране на училищния план-прием.
2. Подкрепа на личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище.
3. Превенция на агресията и противообществените прояви.
4. Намаляване риска от достъп на външни лица в сградата на училището и създаване условия за инциденти и влияние.
	1. Демографски проблеми в региона, обезлюдяване, ръст на миграцията, ниска степен на раждаемост, наличие на безработица и икономическа несигурност и в резултат намаляване броя на учениците, което се отразява на приема в училището.
2. Риск от засилване на отрицателните влияния на обкръжаващата среда върху учениците – агресия, зависимости и др. 
3. Нарастване на социалните различия между учениците.

	
СИЛНИ СТРАНИ:
	
СЛАБИ СТРАНИ:
	
ВЪЗМОЖНОСТИ:
	
ЗАПЛАХИ:

	
ПЕДАГОГИЧЕСКИ СПЕЦИАЛИСТИ

	1. Кадрова осигуреност с квалифицирани учители и подкрепящи специалисти.
2. Създадени условия за повишаване на квалификацията на педагогическите специалисти.
3. Прилагане на наставничеството като форма за подкрепа от опитен учител на новоназначени или продължително отсъствали педагогически специалисти и предаване на успешни педагогически практики.
4. Въвеждане на практика за обмен и споделяне на добри идеи и методи на работа чрез квалификационна дейност - вътрешно-институционална, между-институционална и извън-институционална квалификационна дейност.
5. Ефективна работа на ЕКЗУКНЕОО (екип за ключови знания, умения и компетентности в начален етап на основно образование).
6. Участие на педагогическите специалисти във форуми, свързани с проблемите на образованието.
7. Системен контрол върху качеството на образователно-възпитателния процес.
8. Екипност и диалогичност в работата на всички нива.
9. Изграден добър лидерски екип, подпомагащ ръководството на училището.
10. ПУО – Използване възможностите на съвременната форма на екипна работа - професионална учеща общност – за изпълнение на задачи от  педагогическите специалисти.
11. Добро институционално взаимодействие. 
	1. Недостатъчни умения на някои учители за използване и създаване на електронни учебни ресурси.
2. Непълна диференциация на заплащането на труда на учителите.

	1. Повишаване на капацитета на учителите за промяна на стила и методите на работа и ориентиране на обучението към потребностите на отделната личност.
2. Високи изисквания към собствената професионална и педагогическа подготовка, изпълнение на личен план за развитие на педагогическия специалист.
3. Използване на портфолиото като инструмент за професионално развитие и оценка.
4. Ефективност на работата на ЕКЗУКНЕОО (екип за ключови знания, умения и компетентности в начален етап на основно образование) за повишаване на професионалната подготовка на учителите и споделяне на добри практики, за подобряване качеството на образованието в училище.
5. Преодоляване на рутината и формалното изпълнение на служебните задължения.
6. Възможност за кариерно развитие на педагогическите специалисти.
7. Разширяване възможностите за вътрешно-институционална, между-институционална и извън-институционална квалификационна дейност.
	Възникване на демотивация по субективни и обективни причини за повишаване на квалификацията на педагогическите специалисти.


	
СИЛНИ СТРАНИ:
	
СЛАБИ СТРАНИ:
	
ВЪЗМОЖНОСТИ:
	
ЗАПЛАХИ:

	
УПРАВЛЕНИЕ

	1. Осигуряване на свободен, неограничен и равен достъп до образование.
2. Високи стандарти на предлаганото образование.
3. Дългогодишни традиции и резултати в образователната дейност, съобразени със социално-икономическото развитие на региона.
4. Работещи и ефективни вътрешно-училищни разпоредби.
5. Ритуализация на училищния живот - въведени училищни символи - официална и ежедневна училищна униформа – както за учениците, така и за педагогическия екип и служителите, училищно знаме, химн, емблема.
6. Информация за дейността на училището чрез поддържане на актуален сайт, фейсбук страница на училището, чрез местните печатни и електронни медии.
7. Добра координация и обмен на информация между класни ръководители, педагогически съветник/социален работник и ръководството на училището при работа с учениците с проблемно поведение и в риск от отпадане.
8. Осигурени здравословни и безопасни условия за опазване на живота и здравето на участниците в образователния процес.
	1. Необходимост от подобряване на екипната работа в училище.

	1. Непрекъснат мониторинг на дейностите в образователно-възпитателния процес и своевременно предприемане на действия за неговото подобряване.
2. Целенасочени дейности за поддържане и издигане имиджа на училището.
3. Оптимизиране на екипната работа в различни направления.
4. Регулярни обучения/тиймбилдинги за изграждане на екип, приобщаване на новоназначените учители към училищните ценности и поддържане на създадените колегиални връзки..

	Ненавременно идентифициране на възникнал междуличностен проблем, който би могъл да застраши микроклимата в училище.

	
СИЛНИ СТРАНИ:
	
СЛАБИ СТРАНИ:
	
ВЪЗМОЖНОСТИ:
	
ЗАПЛАХИ:

	
МАТЕРИАЛНИ РЕСУРСИ

	1. Модерна и съвременна материално-техническа база.
2. Достъп до Интернет, Wi-Fi мрежа.
3. Осигурена видео-наблюдение в коридора, класните стаи и дворните пространства.
4. Наличие на учебно-технически средства във всички кабинети и класни стаи – преносими компютри, мултимедии, техника за размножаване, бели дъски, два интерактивни дисплея, една интерактивна бяла дъска. 
5. Обновяване и подобряване на МТБ според възможностите на бюджета.
	1. Необходимост от основен ремонт на физкултурния салон.
2. Необходимост от създаване на условия за обучение на ученици с физически увреждания – подстъпи / рампа, осигуряваща достъпа им до училищната сграда. 
	1. Подобряване на МТБ чрез изграждане на Училищен STEM център и съвременна спортна база.

	1. Забавяне реализирането на проектите за изграждане на Училищен STEM център по външни за училището причини.

	
СИЛНИ СТРАНИ:
	
СЛАБИ СТРАНИ:
	
ВЪЗМОЖНОСТИ:
	
ЗАПЛАХИ:

	
ФИНАНСОВИ РЕСУРСИ

	1. Обективност, публичност и достъпност при разработване и управление на бюджета.
2. Управленска култура на ръководството и връзка между управленските функции: планиране, организиране, координиране и контрол.
3. Коректно и редовно обезпечаване на средствата за заплати и възнаграждения, осигурителни вноски. 
4. Осигуряване на допълнителен финансов ресурс чрез участие в различни програми и проекти.
	1. Неблагоприятна формула за разпределяне на средствата от ЕРС между училищата от община Лясковец.
2. Недостатъчни средства за ДТВ, средства за представително и работно облекло.
3. Недостатъчни финансови средства за капиталови разходи и текущи ремонти.
	1. Активно включване на педагогическите специалисти в разработване и реализиране на проектни дейности с различни източници на финансиране.
2. Гъвкаво използване на системата за оценяване на постигнатите резултати от труда на педагогическите специалисти и за определяне на ДМС на педагогическите специалисти и непедагогическия персонал.
3. Осигуряване на допълнителни средства чрез работа по проекти.
4. Стимулиране на дарителската дейност.
	1. Субективност при разпределяне на средствата от ЕРС между училищата от община Лясковец.


	
СИЛНИ СТРАНИ:
	
СЛАБИ СТРАНИ:
	
ВЪЗМОЖНОСТИ:
	
ЗАПЛАХИ:

	
ПАРТНЬОРСТВА И ЗАИНТЕРЕСОВАНИ СТРАНИ

	1. Съвместна работа с местни структури: РУО – В. Търново, общинска администрация - Общинa Лясковец, МКБППМН, РУ „Полиция“ и инспекторите от ДПС, Дирекция „Социално подпомагане“ – Отдел „Закрила на детето“ – Г. Оряховица, Регионален център, училища, ВУЗ, културни институти, медии, неправителствени организации и др.
2. Партньорски отношения с училища от Европа, с които НУ „Цани Гинчев“ работи по програма „Еразъм+“.
	1. Незаинтересованост от страна на някои организации за партньорство с училища поради остарели методи на работа и нереформирани структури.
	1.Сътрудничеството с родителите: структуриране и дейност на обществения съвет и училищно настоятелство, изпълнение на инициативи и съвместни дейности.
2.Разширяване на партньорствата с институции и НПО.

	1. Нараства броят на немотивирани за успеха на детето родители, които не припознават училищните ценности.
2. Административна тежест при осъществявяне на партньорски взаимоотношения.



II. 
III. Мисия 
Надграждане на създадената позитивна образователна среда. Поддържане на училищна култура, ориентирана към подкрепа и повишаване на благополучието на училищната общност - предпоставка за успешното приобщаване на всички.

IV. Визия 
Визията на Начално училище „Цани Гинчев“, град Лясковец е ориентирана към развитието на интегрален съвременен образователно-възпитателен процес, който отговаря на нуждите и предизвикателствата на бъдещето.
Училището да бъде привлекателно място за творческо мислене, личностно развитие и успешна социализация на всяко дете, чрез насърчаване на активното учене, стимулирайки любопитството и инициативата на учениците.
В Начално училище „Цани Гинчев“, град Лясковец стремежът е всяко дете да постигне високи резултати, като е поставено в подходяща и стимулираща за него среда, която го подкрепя и вдъхновява. Учителите са квалифицирани, мотивирани и прилагат гъвкави и адаптирани към индивидуалните нужди и темпове на всеки ученик програми. Дават пример за учене през целия живот. 
В учебната среда се съчетават най-добрите педагогически практики с новаторски технологии и подходи, които подготвят учениците за активно участие в глобалното общество.

ІV. Ценности 
[image: ]

V. Стратегически цели:

Основна цел:  
  Утвърждаване на Начално училище „Цани Гинчев“ – гр. Лясковец  като предпочитано място за обучение и възпитание на подрастващите от града и общината чрез поддържане и надграждане на създадената благоприятна, насърчаваща и подкрепяща среда за учениците и педагогическите специалисти. Поддържане на добро партньорство с родителите и институциите.

Специфични цели:
1.Повишаване качеството на образователно-възпитателния процес в училище чрез:
1.1.  провеждане на ефективен образователно-възпитателен процес, съобразен с индивидуалните потребности на всеки ученик;
1.2.  оказване на индивидуална, допълнителна подкрепа на ученици, които срещат затруднения в учебния процес и не покриват ДОС;
1.3.  изготвяне и развиване на училищни програми за обогатяване и подкрепа на талантливите и мотивирани ученици;
1.4.  внедряване на иновативни методи и подходи в учебния процес;
1.5.  използване на информационни и комуникационни технологии в обучението
1.6.  обучение на учениците, подчинено на уменията на XXI век.
1.7.  фокусиране върху развитието на ключови умения като критично мислене, комуникация и сътрудничество чрез включване на учениците в занимания по интереси и клубове за личностно развитие, съобразени с техните възможности и желания.
2. Изграждане на педагогически екип с висок професионален капацитет чрез: 
2.1. осигуряване на подкрепа за професионално и лично развитие на педагогическия екип; 
	2.2. подпомагане на педагогическите специалисти в развитието им с цел подобряване на преподавателските им умения и уменията им за работа с учениците чрез:
2.2.1 участия в обучения, семинари и др. форуми, свързани с развитие на образованието;
2.2.2. менторство, коучинг, тренинги и други механизми за обмен на опит и колективно обучение;
2.2.3. споделяне на добри практики и ресурси;
2.2.4. наставничество;
2.2.5. участия в ПУО (професионални учещи общности);
2.2.6. подкрепа на самообразованието;
2.2.7. подкрепа при внасяне на баланс между професионалния и личния живот
3. Въвеждане на електронни образователни ресурси и платформи в учебния процес при спазване на баланс между традиционните методи на преподаване и иновативните електронни средства. 
4.1.  изграждане на Училищен STEM център;
4.2.  изграждане на високотехнологични, оборудвани и свързани класни стаи;
4.3.  поддържане на безжична мрежова инфраструктура, позволяваща ползването на интернет за целите на учебния процес;
4.4.  обучения на учениците за основните принципи на онлайн безопасността и отговорната употреба на интернет; 
4.5.  създаване на дигитални учебни материали;
4.6.  използване на електронни ресурси при индивидуалното обучение и при оказване на допълнителна подкрепа на ученици със специални образователни потребности;
4.7.  използване на електронни ресурси при организиране на класни и училищни празници и състезания;   
4.8.  подмяна на остарели и негодни електронни устройства;
4.9.  осигуряване на интерактивни дъски и прожекционна техника;
4.10.  използване на облачните технологии за нуждите на училището;
4.11.  използване на електронни библиотеки и ресурси;
4.12.  провеждане на обучение на педагогическите специалисти, свързано с областта на технологиите.
4. Поддържане на създадената подкрепяща училищна среда чрез: 
4.1. гарантиране на здравословна и безопасна среда за ученици, педагогически и непедагогически персонал;
4.2. развиване на позитивна атмосфера – взаимно уважение и приемане на различията, изграждане на приятелски взаимоотношения;
4.3. въвеждане на занимания по интереси, които насърчават културното разнообразие и толерантност;
4.4. въвеждане на занимания и провеждане на инициативи за подпомагане на здравословния начин на живот и превенция на здравословни проблеми;
4.5. предоставяне на допълнителна подкрепа на ученици в нужда;
4.6. адаптирани учебни материали и диференциран подход спрямо нуждите на всеки ученик;
4.7. използване на разнообразни образователни ресурси, които отразяват различни стилове на учене и интереси;
4.8. достъпна и приятна за всички физическа среда;
4.9. осигуряване на социална и емоционална подкрепа – психологическа и социална подкрепа за всеки, който се нуждае от допълнителна помощ и внимание;
4.10. въвеждане на арт терапевтични дейности;
4.11. осигуряване на специализирана подкрепа – при необходимост;
4.12.  въвеждане на занимания по интереси, които насърчават емоционалната интелигентност и уменията за решаване на конфликти по мирен начин;
4.13. включване на всички ученици в училищни дейности, в зависимост от техните умения и желания;
4.14. поощряване на учениците;
4.15. използване на различни методи на оценка, които отчитат разнообразието на учене, напредъка на учениците.
5. Активно партньорство с родителите на учениците.
5.1. Надграждане на дейността на клуб „Приобщеният родител“;
5.2. провеждане на събития с участието на родителите;
5.3. организиране на обучения за родители;
5.4. изграждане на ефективни канали за комуникация с родителите.
6. Сътрудничество с общността:
6.1. участие в обществени и културни събития;
6.2. развиване на ползотворни партньорства с месни организации и институции;
6.3. партньорство с други училища с цел обмяна на опит и изграждане на по-широка образователна мрежа
7. Ефективно управление. Финансиране.
7.1. Управление на персонала:
7.1.1. усъвършенстване на уменията на лидерския екип за ефективно подпомагане на училищното ръководство в управлението и комуникацията;
7.1.2. оптимизиране на управленските процеси и ресурси чрез разработване на ефективна структура на управление, която да включва задълженията и сътрудничеството между различните отговорници;
7.1.3. разпределение на отговорностите в училище чрез изграждане на ПУО (професионални учещи общности), които да работят по конкретни проекти и инициативи;
7.1.4. рационализиране на задълженията и отговорностите на персонала;
7.1.5. проява на дисциплина – спазване и уплътняване на работното време от персонала с цел повишаване на ефективната работа в училище;
7.1.6. използване на електронна поща и др. електронни средства за комуникация, с цел оптимизиране на чина за обмен на информация;
7.1.7. развиване на уменията на лидерския екип чрез обучения и обмяна на опит. 
7.2. Управление на ресурсите:
7.2.1. оптимизиране на използваните ресурси;
7.2.2. подмяна или подобряване на остаряло или негодно оборудване;
7.2.3. развиване на система за устойчиво управление на образователните ресурси..
7.3. Финансово управление:
7.3.1. извършване на задълбочен анализ на бюджета, с цел оптимизиране на разходите и гарантиране ефективното използване на ресурсите;
7.3.2. идентифициране на възможности за рационализиране на разходите, без това да компрометира качеството на образованието;
7.3.3. осигуряване на допълнителни средства към училищния бюджет чрез реализиране на проектни дейности, дарения и спонсорство.
7.3.4. поддържане на система за следене и отчитане на финансовите средства 

VІ. Преглед и актуализации на Стратегията:
1. Изграждане на система за ежегоден преглед и проследяване на заложените стратегически цели;
2. [bookmark: _GoBack]Изготвяне на едногодишен План към Стратегията;
3. Изготвяне на ежегоден отчет за изпълнението на едногодишния план към Стратегията;
4. Анализиране на данните и актуализация – при необходимост.

Odumuamsa HETepHET cTpanuma: https:/www.nucginchev.com/





